Απόφαση της Μεικτής Επιτροπής του ΕΟΧ

αριθ. 87/2003

της 11ης Ιουλίου 2003

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε από την απόφαση αριθ. 73/2003 της Μεικτής Επιτροπής του ΕΟΧ, της 20ής Ιουνίου 2003(1).

(2) Ο κανονισμός (ΕΚ) αριθ. 1788/2001 της Επιτροπής, της 7ης Σεπτεμβρίου 2001, για τη θέσπιση των λεπτομερειών εφαρμογής των διατάξεων που αφορούν το πιστοποιητικό ελέγχου για εισαγωγές από τρίτες χώρες σύμφωνα με το άρθρο 11 του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(2), πρέπει να ενσωματωθεί στη συμφωνία.

(3) Ο κανονισμός (ΕΚ) αριθ. 1113/2002 της Επιτροπής, της 26ης Ιουνίου 2002, για την τροποποίηση του κανονισμού (ΕΚ) αριθ. 1788/2001 για τη θέσπιση των λεπτομερειών εφαρμογής των διατάξεων που αφορούν το πιστοποιητικό ελέγχου για εισαγωγές από τρίτες χώρες σύμφωνα με το άρθρο 11 του κανονισμού (ΕΟΚ) αριθ. 2092/91 του Συμβουλίου(3), πρέπει να ενσωματωθεί στην συμφωνία,

ΑΠΟΦΑΣΙΖΕΙ:

Άρθρο 1

Το ακόλουθο σημείο προστίθεται μετά το σημείο 54νζ (οδηγία 2002/840/ΕΚ της Επιτροπής) στο κεφάλαιο XΙI του παραρτήματος ΙΙ της συμφωνίας:

"54νη. 32001 R 1788: κανονισμός (ΕΚ) αριθ. 1788/2001 της Επιτροπής, της 7ης Σεπτεμβρίου 2001, για τη θέσπιση των λεπτομερειών εφαρμογής των διατάξεων που αφορούν το πιστοποιητικό ελέγχου για εισαγωγές από τρίτες χώρες σύμφωνα με το άρθρο 11 του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (ΕΕ L 243 της 13.9.2001, σ. 3), όπως τροποποιήθηκε από:

- 32002 R 1113: κανονισμός (ΕΚ) αριθ. 1113/2002 της Επιτροπής της 26ης Ιουνίου 2002 (ΕΕ L 168 της 27.6.2002, σ. 31).

Για τους σκοπούς της συμφωνίας, οι διατάξεις του κανονισμού προσαρμόζονται ως εξής:

Η αναφορά σε άλλες πράξεις στον κανονισμό θεωρείται κατάλληλη στο βαθμό και με τη μορφή που οι πράξεις ενσωματώνονται στην συμφωνία. Εντούτοις, οι αναφορές σε τελωνειακές διατάξεις στο άρθρο 1 θεωρούνται κατάλληλες στον βαθμό που είναι αναγκαίος για να καθοριστεί το πεδίο εφαρμογής του κανονισμού."

Άρθρο 2

Τα κείμενα των κανονισμών (ΕΚ) αριθ. 1788/2001 και (ΕΚ) αριθ. 1113/2002 στην ισλανδική και νορβηγική γλώσσα, που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 12 Ιουλίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 11 Ιουλίου 2003.

Για τη Μεικτή Επιτροπή του ΕΟΧ

Ο Πρόεδρος

Η Αυτού Υψηλότης Πρίγκηπας Νικόλαος του Λινχενστάϊν

(1) ΕΕ L 257 της 9.10.2003, σ. 20.

(2) ΕΕ L 243 της 13.9.2001, σ. 3.

(3) ΕΕ L 168 της 27.6.2002, σ. 31.

(4) Δεν αναφέρονται συνταγματικές απαιτήσεις.